=== Øster Fælled som rettersted ===
[[Fil:Struensees henrettelse.jpg|thumb|Struensee og Brandts henrettelse på Øster-fælled i april 1772, samtidigt stik.]]
Fælleden blev undertiden også anvendt til [[henrettelse]]r: Det var her, [[Johann Friedrich Struensee]] og [[Enevold Brandt]] blev henrettet [[28. april]] [[1772]] for øjnene af omkring 30.000 mennesker.<ref>[http://dinby.dk/koebenhavn-oe/faelledens-faele-fortid Fælledens fæle fortid] ''[[Østerbro Avis]]'' 22. november 2010</ref> På en lille høj ud mod [[Øster Allé]] står den såkaldte "Struensee-sten". Det er en kvartmilepæl fra [[Ole Rømer]]s opmåling af de danske landveje i [[1690'erne]], og den har således intet med Struensee at gøre. Men det var i nærheden af dette sted, Struensee og Brandt blev henrettet. Henrettelsespladsen beskrives i samtiden som liggende "200 [[alen]] fra [[Nøjsomhedsvej]]", dvs. omtrent hvor parken siden blev anlagt.<ref>[http://www.wonderfulcopenhagen.dk/Se-og-gor/Osterfalled/382 Østerfælled | Wonderful Copenhagen]{{Dødt link|date=maj 2022 |bot=InternetArchiveBot |fix-attempted=yes }}</ref>
Bygninger,_konstruktioner_og_anlæg Sport Kultur Naturbeskyttelse Hobby